Shin Akwai Kaman Ceceniya Ko Banbanci Tsakanin Jihadin Shehu Dan Fodio dana Boko Haram?
Originally written by Mubarak Bala for Naij.com on the 7th of May 2017.
A lokuta da dama, a kowacce al'umma, akan sami masu ikirarin kawo chanji, ko na siyasa, ko na addini, ko al'ada, ko na tattalin arziki. Haka abin yake a addinin Islama, wanda hadisai suke nuni da cewa annabi yace an umarce shi da ya yaqi mutane har sai sun shaida babu abin bautawa da gaskiya sai Allah.
Ya zamo al'ada a musulunce, idan an sami al'umma da bata bi addinin ba, da ayi mata aike na wa'azantarwa, zuwa ga bin abin bautar musulmi, idan al’ummar taqi, akwai zabi, ko ta miqa wuya ta zauna karkashin daular Islama, ta biya harajin jizya, wai shi haraji na dhimmi, ko kuwa a far mata da jihadi, kamar yadda ya faru a garuruwa irinsu Khaybar da Hunaynu, a zamanin da.
Shekaru dari biyu da suka wuce, (1804) a yammacin Sudan, an sami malami da ya kamanta hakan, da sunan jihadi na jaddada addini bayan yayi zargin cewa dagutanci ya shigo ya surka imanin mutane, inda ya tara almajirai mabiya, ya basu t…